Tamedyezt-a; d tin yetteẓẓun liman deg wulawen n yimdanen, tesɛa aṭas n leṣnaf. Akken i d-yenna DJELLAOUI deg Tiwsatin timensayin n tmedyazt taqbaylit (2007: 95 ):  asefru addeyani, d udem nniḍen deg unnar n usnulfu n tmedyazt taqdimt. Yeṭṭef amkan wessiɛen di tudert n umdan aqbayli . Ad naf deg-s:  Adekker: d ṣṣenf agejdan deg tmedyezt-a, yesɛan lmeɛna n usiwel s yisem n Rebbi. Ɣur MAMMERI deg udlis-ines Pome kabyle anciens ( 1988: 26):  d yiwen n ṣṣenf n tmedyezt taddeyanit i dyufraren s waṭas gar leṣnaf-nniḍen, asnulfu-ines yettili-d s tuget .